Държавен вестник, бр. 69, 2010 г., стр. 72

СТР.  72	
Д Ъ Р Ж А В Е Н  В Е С Т Н И К 	
БРОЙ  69
Pаздел ХII
План за управление на взрив от ВБИ
Поведението при взрив се планира предва­
рително и включва следните фази:
1. Подготвителна (проактивна) фаза, при 
контрола на предполагаем или потвърден взрив
1.1. Определят се събитията, които насочват 
за вероятен епидемичен взрив (раздел XIII).
1.2. Определят се отговорностите и компе­
тенциите на екипа по контрол на взрива, вкл. 
говорител (за връзки с обществеността), лица 
и институции, които ще вземат участие, както 
и пътища на комуникация (кой кого инфор­
мира и т.н.).
1.3. Определят се видът и обемът на лабора­
торните изследвания и се уточнява изпращането 
на пробите. Лекарят/специалистът по контрол 
на инфекциите и клиничният микробиолог 
определят кои микробиологични изследвания 
да бъдат извършени от лабораторията, обслуж­
ваща болницата, и кои материали трябва да се 
изпратят в референтна лаборатория. Идентич­
ността на причинителите при засилена поява 
на инфекции се доказва чрез изпращане на 
съхранените изолати за потвърждаване и ти­
пизиране в Националния център по заразни и 
паразитни болести. Предварително подробно се 
уточнява обменът на данни между лаборатория 
и отделението/клиниката. 
1.4. Уточнява се редът за информиране и 
сътрудничество с  други служби, които ще 
вземат участие.
1.5. Всички мерки по тази точка се рег­
ламентират със заповед на ръководителя на 
лечебното заведение, като се посочват лицата, 
отговорни за отделните дейности. Заповедта 
подлежи на ежегодна актуализация.
1.6. Връзки с обществеността
Взривовете от нозокомиални инфекции са 
събития от особен обществен интерес и привли­
чат вниманието  на медиите. Това важи особено 
за случаите, когато са засегнати голям брой 
пациенти, налице е тежко клинично протичане 
или събитието вече е съобщено от медиите. 
Валидно е основното правило, че информация 
за възникнал взрив в дадено лечебно заведе­
ние се предоставя от определен със заповед 
на ръководителя на лечебното заведение за 
целта говорител от болницата, за да се избег­
не погрешна или противоречива информация. 
Препоръчително е работата с медиите да се 
съгласува с РИОКОЗ.
2. Реактивна фаза при контрола на предпо­
лагаем или потвърден взрив
Ефективното контролиране на взрива изисква 
следването на алгоритъм от 10 стъпки:
Стъпка 1: Установяване на събитие, насоч­
ващо към вероятен епидемичен взрив
При съмнение за взрив от ВБИ се инфор­
мират ръководителят на екипа по контрол на 
инфекциите и клиничния микробиолог. Незабав­
но се събират и документират следните данни:
– момент и място на появата на събитието,
– имена на засегнатите пациенти,
– вид на причинителя/ите,
– наличие на рискови фактори, които са 
могли да благоприятстват НИ (интервенции, 
операции),
– клинични, лабораторно-медицински и 
патолого-анатомични резултати на засегнатите 
пациенти,
– обстоятелства, при които се е стигнало до 
появата на отключващото събитие (настанените 
в стаята и т.н.),
– налични резултати от микробиологични 
изследвания на обкръжаващата среда.
Стъпка 2: Оценка на ситуацията на базата на 
наличната информация и решение за създаване 
на екип по контрол на взривове
Ръководителят на екипа по контрол на 
инфекциите изяснява доколко става въпрос 
действително за епидемичен взрив и уведомява 
ръководителя на лечебното заведение. Ръково­
дителят на лечебното заведение взема решение 
да бъде създаден екип по контрол на взрива. 
Стъпка 3: Проучване на случая, съобщаване 
при потвърждаване на епидемичния взрив 
С помощта на наличната до този момент 
информация екипът по контрол на взрива из­
вършва оценка на ситуацията и установява до­
колко действително е налице взрив и съществува 
спешна нужда от действие или инфекциите са 
били налице още при постъпването в болницата. 
Формулират се и се допълват  липсващи факти. 
В подробности трябва да се провери:
– Какви инфекции са се появили? (Как?)
– Какви причинители са били изолирани? 
(вид, резистентност)
– Какви пациенти са засегнати? (Кой?)
– Какви пространствени и времеви връзки 
съществуват? (Кога? Къде?)
– Какви лица са включени допълнително? 
(установяване на случаите)
– За какви технически системи, респ. среди 
(вода, въздух, хранителни продукти и др.) става 
дума (характеристики на причинителите)
Съставя се дефиниция на случая, която се 
използва за откриване на нови случаи на ВБИ. 
В нея се включват данни за симптоматиката 
при засегнатите от инфекцията, данни за при­
чинителя, определя се периодът на възникване 
и разпространение, както и пространствената 
взаимовръзка между случаите. Използват се 
въведените категории на случаите („потвърден“, 
„вероятен“ или „възможен“ случай) съгласно 
Наредба № 21 от 18 юли 2005 г. за реда за 
регистрация, съобщаване и отчет на заразните 
болести, издадена от министъра на здравеопазва­
нето. Дефиницията трябва да различава случаите